11/09/2017 | Administración LocalMunicipal
Vimianzo
Aprobación definitiva da modificación puntual núm.4 das Normas Subsidiarias de Planeamento do Concello de Vimianzo “Réxime xurídico dos núcleos rurais”.

Mediante a Orde do 7 de xullo de 2017, da Conselleria de Medio Ambiente e Ordenación do Territorio (DOG nº 166, do 1 de setembro de 2017), aprobouse definitivamente a modificación puntual nº 4 das Normas Subsidiarias de Planeamento do Concello de Vimianzo “Réxime xurídico dos núcleos rurais”. Conforme co disposto nos artigos 82 da Lei 2/2016, de 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publicase a normativa e ordenanzas da modificación definitivamente aprobada. O que se fai público para a súa executividade, cumprindo así o disposto no artigo 82.3 da Lei 2/2016, sinalando que segundo o disposto no artigo 84 da Lei 2/2016, de 10 de febreiro do solo de Galicia, contra esa orde non cabe recurso en vía administrativa; non obstante, contra ela se poderá interpoñer recurso contencioso-adminitrativo ante a sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 a 46 da Lei 29/1998, de 13 de xullo, reguradora da xurisdicción contencioso-administrativa Vimianzo, a 4 de setembro de 2017 O alcalde Manuel Antelo Pazos ÍNDICE: 1. MEMORIA XUSTIFICATIVA 01. EQUIPA REDACTORA 02. MOTIVACIÓN DA MP 03. TRAMITACIÓN 04. INCIDENCIA PAISAXÍSTICA DA MODIFICACIÓN PUNTUAL 4.1. Antecedentes 4.2. Caracterización do territorio e os núcleos rurais de Vimianzo.4.3. Caracterización da paisaxe propia dos núcleos.4.4. Caracterización das modificacións propostas.4.5. Impactos da modificación e medidas correctoras.05. NORMATIVA VIXENTE PARCELA ESIXIBLE NN (Área NUN) NN (Área NT) EDIFICABILIDADE NN (Área NUN) NN (Área NT) 06. MODIFICACIÓN PUNTUAL PROPOSTA PARCELA ESIXIBLE NN (Área NUN) NN (Área NT) EDIFICABILIDADE NN (Área NUN) NN (Área NT) 07. MODIFICACIÓNS DERIVADAS DOS PLANS SECTORIAIS APROBADOS 2. normativa. Modificación puntual 4 das NNSS: Réxime urbanístico dos núcleos rurais de Vimianzo.01. ORDENANZA DE SOLO NON URBANIZABLE COMÚN DE NÚCLEO RURAL (NN) PARCELA ESIXIBLE NN (Área NUN) NN (Área NT) EDIFICABILIDADE NN (Área NUN) NN (Área NT) CONDICIÓNS COMPOSITIVAS, ESTÉTICAS E PATRIMONIAIS NOS NÚCLEOS RURAIS 02. determinación ambientais 03. detrminacións específicas do solo rústico de protección de infraestruturas no ámbito sectorial do PARQUE EÓLICO ALTO da croa.04. PLANEAMENTO SECTORIAL INCORPORADO 3. PLANOS anexo 1. Resposta ao informe emitido pola DX de Conservación da Natureza de data outubro de 2015 sobre a MP nº4 das NNSS de Vimianzo. anexo 2. Resposta A ORDE DO 7 DE XULLO DO 2017 DE APROBACIÓN DEFINITIVA DA MODIFICACIÓN PUNTUAL Nº4 DAS NORMAS SUBSIDIARIAS DE PLANEAMENTO DO CONCELLO DE VIMIANZO.1. MEMORIA XUSTIFICATIVA 01. EQUIPA REDACTORA Son redactores do presente documento formando equipa interdisciplinar, os seguintes profesionais: - CRISPINIANO BURATA LE GAL.- Arquitecto Colexiado nº 3316 COAG - CHAFIA ERRAZKIN DIAZ DE CERIO.- Arquitecta - ARACELI ILENIA CARMEN GOMEZ MORAL URIBE ECHEVARRIA.- Arquitecto Técnico Colexiado nº 2983 COAAT - AMEL ZANOTTI BRUNORI.- Biólogo Colexiado nº 10.044X COB 02. MOTIVACIÓN DA MP O réxime urbanístico existente ao abeiro das NNSS de planeamento municipal do Concello de Vimianzo ( AD 1994-07-01) e de aplicación nos núcleos rurais do territorio municipal resulta excesivamente limitador prao desenvolvemento das actividades económicas agrogandeiras propias do medio rural tradicional no que se encadran as aldeas; así como pra implantación de novas actividades económicas e procesos industriais con valor engadido aos produtos do sector primario coma son as vencelladas a procesos manufactureiros alimentarios. A ineficacia das NNSS vixentes a este respecto está a constituír un importante impedimento prao desenvolvemento económico do territorio municipal. Polo que se propón redactar unha Modificación Puntual ao planeamento municipal que mellore o réxime urbanístico dos núcleos rurais, concretando con clareza as condicións edificatorias dos usos permitidos nos núcleos rurais e as condicións de harmonización das actuacións construtivas sexan sobre edificacións existentes ou de nova edificación mantendo a imaxe construída propia do territorio tradicional. E estabelecendo un marco normativo certo e seguro que colabore no desenvolvemento económico dos habitantes do territorio rural, posibilite a fixación de actividades e con isto a pervivencia das propias aldeas. Deste xeito, a presente MP ven motivada por tres obxectivos básicos de planeamento: 1.- Fixar dentro do espazo produtivo dos núcleos actividades agrícolas e gandeiras existentes con usos complementarios compatíbeis coa normativa e que precisan diferentes requirimentos de edificación e ocupación que os propios do espazo habitable de uso residencial.2.- Implantar novas actividades económicas propias da pequena industria manufactureira tradicional vencellada á transformación, envasado e comercialización de produtos do sector primario.3.- Garantir a harmonización dos usos construtivos, sexan produtivos ou habitables, e tanto nas actuacións de rehabilitación coma nas de nova edificación, coa imaxe propia da construción rural tradicional. Para isto convén fixármonos de xeito inicial no marco normativo autonómico. A Lei do Solo 2/2016 estabelece na súa Disposición Transitoria Primeira o réxime urbanístico de aplicación para os municipios con planeamento non adaptado a esta lei. O seu apartado c) resulta de aplicación aos núcleos rurais do concello de Vimianzo, con planeamento municipal redactado ao abeiro da Lei 11/1985, de adaptación da lei do solo a Galicia. No seu apartado c) determina o seguinte: “Ao solo de núcleo rural e ás súas áreas de expansión, aplicaráselle integramente o disposto no planeamento respectivo, agás no que se refire ás edificacións tradicionais existentes, ás que será aplicable o previsto no artigo 40 desta lei.” Dado que a Lei do Solo non limita o réxime do solo de núcleo rural, máis alá do establecido nas NNSS e o establecido no artigo 40 para as edificacións existentes de carácter tradicional, partiuse das limitacións estabelecidas na normativa municipal, entendendo que compre procurar un novo réxime máis acorde coas condicións morfolóxicas e tipolóxicas dos núcleos de Vimianzo e as actividades agrícolas que neles se desenvolven, resulta de escasa aplicación ao conter unha determinación que literalmente nos remite aos límites estabelecidos polo planeamento municipal (NNSS) para a parcela mínima e a ocupación da parcela, e que no caso do concello de Vimianzo dispoñen unha ocupación moito máis reducida na ordenanza do solo non urbanizable de núcleo rural (NN) delimitado nas NNSS. Ademais as determinacións de “PARCELA MÍNIMA” estabelecidas nas NNSS de Vimianzo, que conteñen dificultades de interpretación e non resultan de aplicación certa ao contemplar excepcións á parcela mínima cualitativamente diferentes nos ámbitos de NUN e NT dentro da mesma ordenanza NN, e remitir aos efectos de consolidación pola construción á situación anterior á aprobación do planeamento, no canto de referirse á situación actual que é a que se pode comprobar fisicamente. Polo que se propón realizar unha modificación puntual que non altere as delimitacións de núcleos establecidas polas NNSS nin a súa intensidade de uso residencial, permanecendo inalteradas as condicións de edificabilidade estabelecidas polas NNSSS de Vimianzo, modifique as condicións de ocupación contidas nas normas pra racionalizar a regulación vixente. O artigo 83 da LSG de modificación dos instrumentos de planeamento urbanístico, no seu apartado 1, indica: “Calquera modificación do planeamento urbanístico deberá fundamentarse en razóns de interese público debidamente xustificadas”. A presente Modificación Puntual atópase xustificadamente motivada no interese público do Concello por dispor dunha mellor e máis certa ordenación dos núcleos rurais que facilite a aparición de novas actividades vencelladas ao seu hábitat tradicional, que contribúa a fixar as actividades agrarias e artesanais existentes e simultaneamente que clarifique a condición de núcleos histórico-tradicionais das áreas consolidadas (NUN). 03. TRAMITACIÓN Este documento foi aprobado inicialmente antes da entrada en vigor da Lei 2/2016 do Solo de Galicia, LSG, polo que foi tramitada de acordo á LOUG. De forma preliminar redactouse o “Documento de Inicio da Modificaciónpuntual 4 das NNSS: Réxime urbanísticodos núcleos rurais de Vimianzo”. Este documento estivo exposto ao público para consultas no organismo ambiental competente entre as datas 16/12/2013 e 5/01/2014. Non constando consultas ou alegacións neste período. A presente modificación afecta só á ordenanza (NN) de solo non urbanizable de Núcleo Rural, e dentro desta ordenanza non aumenta a edificabilidade máxima permitida, que segue a ser 0,25 m 2 /m 2 para as áreas consolidadas (NUN) e 0,15 m 2 /m 2 para as áreas semiconsolidadas (NT), aínda así considerouse precisa a redacción do referidoDocumento de Inicio (DI) para a tramitación da non necesidade da tramitación de Avaliación Ambiental Estratéxica (AAE) ante o organismo ambiental competente, xa que no artigo 93.4. da LOUG indicábase: “A revisión do planeamento e as modificacións de calquera dos elementos dos plans, dos proxectos, das normas e das ordenanzas suxeitaranse ás mesmas disposicións enunciadas para a súa tramitación e aprobación…” A consellería de Medioambiente, territorio e infraestruturas resolveu con data 7 de xaneiro de 2014 a non necesidade de sometemento ao trámite de Avaliación Ambiental Estratéxica (AAE) para esta modificación puntual, polo que a súa tramitación pode continuar coa solicitude de Informe Previo autonómico e a posterior aprobación inicial do documento no concello, e a súa remisión á Dirección Xeral de Urbanismo para o informe da administración autonómica. Na devandita resolución, o órgano ambiental remite informe positivo de Augas de Galicia, polo que non será preciso solicitar informe sectorial a este organismo. Neste informe aconséllase unha elaboración de nova cartografía dos ríos no territorio do concello, encomenda que supera os límites deste traballo centrado no territorio dos núcleos rurais e as delimitacións dos núcleos establecidas nas vixentes NNSS de Vimianzo. O concello solicita no momento da aprobación inicial desta MP audiencia aos concellos limítrofes con núcleos afectados e os demais informes sectoriais que se consideran pertinentes: estradas autonómicas e provinciais, cultura, costas. Fixando un período para exposición pública mínimo de 2 meses e entendendo que se os informes sectoriais non son evacuados no prazo de 1 mes fixado no artigo 85.3 da LOUG non poden interromper o proceso de tramitación da modificación puntual, polo que o silencio administrativo considérase positivo. Asemade, achegouse informe fora do prazo de consultas evacuado polo Instituto de Estudos do Territorio con data 13 de xaneiro de 2014, no que se suxire a idoneidade de introducir un estudo de incidencia paisaxística que analice os núcleos nos que a modificación sexa máis relevante o impacto da modificación, avaliando se son negativos e no seu caso determinando medidas correctoras. A tramitación ante o Instituto de Estudos do Territorio considérase completada ao incorporar unha análise gráfica da incidencia paisaxística da modificación puntual no seguinte apartado, que complementa a análise paisaxística incluída no documento de inicio. Con data 17.09.2014 evacuouse informe do Servizo de Asistencia Técnica (Área de acción territorial) da Deputación da Coruña no que se indican unha serie de correccións para estimar polos redactores e no seu caso incorporar ao documento na súa aprobación inicial. Polo equipo redactor estímanse todas as suxestións deste informe que afectan ao contido da ordenanza de Solo Non Urbanizable de Núcleo Rural NN (NUN e NT), obxecto desta modificación puntual. Con data 22.12.2014 evacuouse Informe Previo á Aprobación Inicial que pon atención na subsanación de tres aspectos desta MP: - Xustificar as razóns de interese público da motivación. Polo que se concretou a motivación da presente MP en base aos tres obxectivos básicos descritos ao inicio ( ampliación de actividades agrarias existentes, fixación de novas actividades manufactureiras e harmonización dos usos construtivos coa imaxe da construción tradicional ) tendentes a garantir un desenvolvemento económico harmónico prao territorio das aldeas de Vimianzo. - Non alterar de forma substancial as condicións de parcela mínima e ocupación máxima. Polo que se renunciou a unha redución substancial dos parámetros de parcela mínima e ao incremento de ocupación que conlevaría a aplicación directa da DT 1ª da LOUG, vixente naquel momento. - Incorporar gráficamente o planeamento sectorial aprobado. Polo que se redactaron planos a escala 1:5.000 coas delimitacións dos plans sectoriais incorporando a súa clasificación rústica de especial protección aos planos de clasificación do territorio municipal. Con posterioridade á Aprobación Inicial (7/07/2015) o documento foi remitido ás diferentes administracións sectoriais e recibiuse informe favorable evacuado polas seguintes administracións: - RE 30.07.2015 (e RE 11.08 2015): informe da SXCAA da CMATI do 28.07.2015 sinalando a innecesariedade de informe sectorial da mesma, dada a innecesariedade da AAE. En resposta á solicitude recibida o 28.07.2015 (RS 22.072015). - -24.09.2015: informe sectorial favorable en materia de paisaxe do lET. - RE 15.10.2015: informe sectorial favorable da DXC da Natureza (CMATI), con condicións. - RE 8.03.2016: informes sectoriais da XT da Consellería de Economía, Emprego e Industria: Servizo técnico de enerxía e Servizo técnico de minas. De carácter informativo en relación á materia sectorial, enténdense favorables. - RE 8.04.2016: informe sectorial da DX Ordenación e Produción Forestal da Consellería de Medio Rural, con carácter favorable. - RE 19.04.2016: informe sectorial favorable da DXP Cultural, con condicións (inclusión de determinacións na normativa). Polo que se redactou con data abril de 2016 Documento para Aprobación Provisional que se consideraba, no caso de obter informe favorable da Secretaría Xeral de Ordenación do Territorio e Urbanismo, válido para Aprobación Definitiva da Modificación Puntual. Con data 31.10.2016 recibe informe desfavorable para a súa aprobación definitiva, polo que se atenden as indicacións e corrixen as deficiencias detectadas refectidas no citado informe e se redacta con data marzo de 2017novo Documento para Aprobación Provisional e, no seu caso Aprobación Definitiva. Con data 10.7.2017 recibe informe favorable para a súa aprobación definitiva, unha vez corrixidas aas condicións sinaladas, polo que se atenden as indicacións e corrixen as deficiencias detectadas refectidas no citado informe e se redacta con data agosto de 2017 este novo Documento para Aprobación Definitiva.04. INCIDENCIA PAISAXÍSTICA DA MODIFICACIÓN PUNTUAL 4.1. Antecedentes Atendendo ao informe do Instituto de Estudos do Territorio, incorpórase no presente apartado 04 unha análise de diferentes núcleos característicos do concello de Vimianzo, avaliando a incidencia paisaxística das modificación de planeamento propostas.4.2. Caracterización do territorio e os núcleos rurais de Vimianzo. TERRITORIO Vimianzo ten 14 parroquias, cunhas dimensións a máis cativa de pouco mais de 5 km 2 e a máis extensa de máis de 24 km 2. A parroquia mais poboada é Vimianzo, onde se encontra a capitalidade e a maioría dos servizos. O asentamento poboación constituído por 96 núcleos rurais e 3 distritos urbanos (A Piroga, Vimianzo e Baíñas). As zonas mais abruptas e non aptas para usos agrícolas están practicamente despoboadas. O sistema de asentamento da poboación está condicionado pola existencia de solos aptos para a agricultura que é onde se localizan a maioría dos núcleos rodeados de solos produtivos que son a razón de ser dos asentamentos tradicionais en Vimianzo. En menor número temos 19 núcleos asociados aos sistemas de comunicación e 4 asociados a vinculación urbana. O territorio presenta unha gran dispersión de asentamentos que se desenvolven apoiados na estrutura de camiños orixinarios, nos camiños da concentración parcelaria e na rede viaria actual. Atendendo ao descrito nas vixentes NNSS de planeamento de Vimianzo, os núcleos clasificámolos en: Núcleos de vinculación urbana Núcleos de vinculación a sistemas de comunicacións (estradas de Fisterra e Camariñas) Núcleos de vinculación territorial Esta caracterización territorial, así coma a diagnose ambiental exposta no DI, resúmese no seguinte plano de núcleos rurais e efectos ambientais. CONTORNA PAISAXÍSTICA Vimianzo de acordo a Lei 7/2008 de Protección da Paisaxe de Galicia ten o seu territorio integrado en 4 comarcas paisaxísticas (Terras de Soneira, Terra de Fisterra, Costa da Morte e Terra do Xallas) como se pode ver na seguinte imaxe extraída do wms. No territorio de Vimianzo temos parte do enclave paisaxístico protexido dos Penedos de Pasarela e Traba, singulares formacións graníticas. A modificación puntual implica incidir unicamente na paisaxe inmediata dos núcleos rurais, é dicir sobre a súa contorna. Como se vai demostrar nesta análise, a modificación proposta favorece a preservación das áreas do territorio vinculadas as actividades primarias, así como a compactación dos núcleos permitindo usos e actividades compatibles co hábitats tradicionais. Todo isto revirte favorablemente na paisaxe de mosaico agrario dos núcleos rurais de Vimianzo. NÚCLEOS ANALIZADOS Para analizar a incidencia paisaxística das modificacións propostas, como acabamos de ver, caracterizouse o territorio dos núcleos e achegámonos á escala propia dos lugares estudados. Pola súa importancia e morfoloxía distinguíronse tres tipoloxías de núcleos rurais tradicionais e escolmáronse varios exemplos tratando de abranguer diferentes parroquias e zonas paisaxísticas do concello. Escollendo coma exemplos para a súa análise os seguintes: 4.3. Caracterización da paisaxe propia dos núcleos. Os núcleos analizados localízanse en diferentes áreas paisaxísticas, en situacións que van desde o territorio aberto da Costa da Morte até unhas paraxes moito máis acoutadas, propias da paisaxe de montaña. Nos exemplos seleccionados atopamos paisaxes agrarias propias do Val de Soneira (formado principalmente polo curso do río Grande), coma poden ser os casos de Vilar (Cereixo) ou Señoráns (Salto); paisaxes de media ladeira coma as que rodean os lugares de Quintáns (Treos) ou Recesindes (Carantoña); e paisaxes singulares condicionadas pola presenza do encoro do Xallas como no caso de Orbellido (Baíñas) ou pola montaña no caso de Santa Cristiña (Berdoias). Vexamos nas seguintes páxinas a situación dos núcleos estudados e a relación da súa morfoloxía urbana coa orografía na que se asentan: 4.4. Caracterización das modificacións propostas. Unha vez analizados estes seis núcleos coma referencias tipolóxicas do conxunto dos núcleos rurais establecidos polo amplo territorio municipal, realizouse unha cartografía reflectindo as capas de información xeográficas e catastrais e debuxando sobre ela as delimitacións aprobadas nas NNSS de Vimianzo para os ámbitos das áreas NUN (consolidados) e NT (semiconsolidados). Sobre esta cartografía analizáronse as zonas do parcelario que poden verse afectadas polas dúas medidas de maior repercusión da modificación puntual: o aumento de parcelas consideradas edificables e o incremento nas condicións de ocupación do conxunto das parcelas. No tocante á variación de parcelas edificables, sinaláronse en planos cun sombreado máis escuro aquelas parcelas que non sendo na actualidade edificables, por non cumprir as condicións de parcela mínima poden ver modificada esta condición a través do desenvolvemento das determinacións desta modificación puntual, sexa de forma directa ou indirecta a través da futura consolidación de parcelas lindeiras. Trátase dunha hipótese máxima, pois nalgúns casos sinálanse parcelas que dependerán de procesos de agregación e/ou consolidación edilicia para chegar a ser edificábeis. No tocante ao aumento de ocupación non ten finalidade residencial, pois a edificabilidade residencial segue a ter o mesmo teito con esta modificación puntual. É de salientar que estes incrementos na ocupación realízanse cunha clara intencionalidade que é a de fixar actividades tradicionais existentes e novas actividades agrarias e comerciais dentro dos núcleos rurais existentes, matizando así a dispersión que se produce co establecemento de actividades construtivas de maior escala no contorno inmediato dos núcleos. Polo que se debe comparar o resultado desta modificación coa hipótese de crecemento destas actividades sobre o soporte legal actual que tende a provocar a localización naves de considerable tamaño agrarias no territorio rústico favorecendo a alteración da estrutura tradicional dos núcleos e cun importante impacto paisaxístico. Sinaláronse dúas hipóteses. A primeira (Hipótese 1) é que se desenvolva esta modificación e sirva para albergar novas actividades con usos construtivos dentro dos núcleos aumentando sensiblemente as condicións de ocupación. A segunda (Hipótese 2) é que non se desenvolva a modificación, non se establezan novas actividades agrarias, artesanais ou comerciais dentro dos núcleos, e as novas actividades sexan menos, de maior escala e se establezan fóra dos núcleos apoiadas no uso agrario. Xúntanse a continuación os planos resultado desta análise polo miúdo dos seis núcleos escolmados: 4.5. Impactos da modificación e medidas correctoras. Observando todo o exposto anteriormente, podemos concluír que os impactos paisaxísticos negativos da modificación proposta son mínimos nas áreas NT, e ten un importante impacto paisaxístico positivo nas áreas de NUN ao densificar a parte tradicional dos núcleos e favorecer a concentración de masa construída reforzando a condición orixinal masiva dos lugares coma puntos ou focos de referencia na paisaxe tradicional, desde os que se albisca o territorio dominando o parceiro agrario pero tamén vistos desde a paisaxe coma centros de actividade tradicional, fronte á dispersión propia dos períodos de recente desenvolvemento (fundamentalmente da segunda metade do século XX) nos que se viña rompendo a estrutura do hábitat tradicional. Reforzar a dupla condición de lugares habitables e lugares produtivos supón tamén reforzar a vida dos núcleos rurais, actualizalos e poñelos en mellores condicións de uso, o que devén directamente nunha mellora da súa conservación e da súa imaxe urbana. Ao non prever efectos negativos significativos sobre a morfoloxía dos núcleos rurais non se considera preciso redactar unha nova ordenanza específica que limite en maior medida do que o fai xa o ordenamento urbanístico vixente as condicións estéticas de edificación nos núcleos. A presente modificación leva parella a aplicación directa aos ámbitos delimitados coma NUN nas NNSS de Vimianzo das disposicións previstas na LSG para harmonización das novas construcións e peches ao tecido tradicional construído nos núcleos rurais, aos materiais construtivos e tipoloxías existentes.05. NORMATIVA VIXENTE Na normativa e planos das Normas Subsidiarias de Vimianzo os núcleos rurais que non están vinculados á malla do solo urbano aparecen delimitados dentro da ordenanza de solo non urbanizable de núcleo rural (NN), con dúas zonas: ÁREAS CONSOLIDADAS (NUN) ÁREAS SEMICONSOLIDADAS (NT) E dentro das súas ordenanzas reguladoras para estes ámbitos dispoñen entre outros parámetros os seguintes (subliñando as partes que se propón modificar): [ORDENANZA DE SOLO NON URBANIZABLE COMÚN DE NÚCLEO RURAL (NN)] PARCELA ESIXIBLE NN (Área NUN) Superficie mínima: 600,00 m Fronte mínima de parcela: 12,00 m. Configuración: a forma da propiedade debe ser tal que sexa posible trazar unha circunferencia de 20,00 m. de diámetro dentro da parcela neta, sen saír dos seus límites, sempre que isto cumpra, alomenos, co seu centro non máis alonxado dos 20,00 m. respecto ao aliñamento exterior en distancia perpendicular ao mesmo, ademais de que entre o espazo onde poida situarse devandita circunferencia e a fronte da parcela non exista un estreitamento menor de 12,00 m. Exclúense do cumprimento dalgún ou de todos os parámetros dados para “PARCELA ESIXIBLE” no “NN” (Área NUN), as propiedades nas que todas as parcelas colindantes teñan edificación consolidada con anterioridade ás presentes determinacións e non resultara ningunha delas fora de ordenación, ou por colindante/s destas características e viario, ou que estean totalmente entre vías, sempre que na propia parcela neta sexa posíbel levantar construción apta para algún dos usos permitidos, cumprindo cos parámetros que lle correspondan. NN (Área NT) Superficie mínima: 1.000,00 m Fronte mínima de parcela: 14,00 m. Configuración: a forma da propiedade debe ser tal que sexa posible trazar unha circunferencia de 20,00 m. de diámetro na mesma forma e distancia para a configuración da parcela no “NUN”, ademais de que entre o espazo onde poida situarse devandita circunferencia e a fronte da parcela non exista un estreitamento menor de 14,00 m. EDIFICABILIDADE NN (Área NUN) Coeficiente: 0,25 m 2 de superficie edificable baixo teito por cada m 2 de parcela bruta Ocupación máxima: 20% da parcela neta Número de plantas: B+1+A. Con 7,00 m de altura máxima de cornixa. Autorízanse un soto e semisoto sen computar edificabilidade. Permítese o aproveitamento baixo cuberta en todas as formas admitidas para este concepto nas ordenanzas xerais, computando edificabilidade en toda a superficie que libre unha altura de teito non inferior a 1,50 m. Edificacións adxectivas: Exclusivamente de planta baixa, cunha altura máxima absoluta ata o cumio non superior a 4,00 m. e unha altura máxima de cornixa non superior a 2,30 m., ambos os dous parámetros considerados particularmente respecto a calquera punto das rasantes perimetrais da propia edificación adxectiva, cunha ocupación máxima de ata un 3% da parcela neta e un límite de 30,00 m 2. Sempre que cumpran cos parámetros expresados e que non se adiquen a usos distintos aos sinalados para estas construcións nas ordenanzas xerais, as edificacións adxectivas non computan edificabilidade. NN (Área NT) Coeficiente: 0,15 m 2 de superficie edificable baixo teito por cada m 2 de parcela bruta Ocupación máxima: 12% da parcela neta Número de plantas: B+1+A. Con 7,00 m de altura máxima de cornixa. Autorízanse un soto e semisoto sen computar edificabilidade. Permítese o aproveitamento baixo cuberta en todas as formas admitidas para este concepto nas ordenanzas xerais, computando edificabilidade en toda a superficie que libre unha altura de teito non inferior a 1,50 m. Edificacións adxectivas: Exclusivamente de planta baixa, cunha altura máxima absoluta ata o cumio non superior a 4,00 m. e unha altura máxima de cornixa non superior a 2,30 m., ambos os dous parámetros considerados particularmente respecto a calquera punto das rasantes perimetrais da propia edificación adxectiva, cunha ocupación máxima de ata un 2% da parcela neta e un límite de 30,00 m 2. Sempre que se cumpran cos parámetros expresados e que non se adiquen a usos distintos aos sinalados para estas construcións nas ordenanzas xerais, as edificacións adxectivas non computan edificabilidade.06. MODIFICACIÓN PUNTUAL PROPOSTA Vistos os antecedentes até aquí expostos, a modificación puntual proposta consiste en deixar sen efecto os parámetros de ocupación e parcela mínima dispostos na ordenanza (NN) para os ámbitos delimitados como consolidados (NUN) ou semiconsolidados (NT) reaxustando as condicións da parcela mínima e a ocupación da parcela e sen alterar os límites de edificabilidade dispostos nas NNSS, e por tanto tampouco non alterar a capacidade residencial establecida nas NNSS para os núcleos rurais. Trátase dunha modificación que non altera as delimitacións de núcleos establecidas polas NNSS nin a súa intensidade de uso residencial, permanecendo inalteradas as condicións de edificabilidade estabelecidas polas NNSSS de Vimianzo, reduce sensiblemente as limitacións de parcela mínima e modifica as condicións de ocupación contidas nas normas pra racionalizar a regulación vixente, coherentemente coa realidade física habitable e produtiva dos núcleos rurais do concello de Vimianzo, e sendo ademais usos compatíbeis nos núcleos rurais os estabelecidos no artigo 25.2. da LSG a saber: “Consideraranse como complementarios os usos terciarios ou produtivos, actividades turísticas e artesanais, pequenos talleres, invernadoiros e equipamentos, así como aqueles que garden relación directa cos tradicionalmente ligados ao asentamento rural de que se trate ou que dean resposta ás necesidades da poboación residente neles”. Asemade, nas determinacións particulares da ordenanza NN non se aclaran suficientemente as condicións de acaroamento da edificación tal e como si veñen explicitadas na ordenanza NR, polo que se propón incorporar ás condicións de EDIFICABILIDADE de cada zona as condicións de acaroamento desta ordenanza. Coa aprobación definitiva desta modificación puntual, que non afectaría aos parámetros do solo NU que non sexan específicos da ordenanza NN, o texto da ordenanza NN nos apartados titulados “Parcela Esixible” e “Edificabilidade”, ficaría a través desta MP coa seguinte redacción (subliñando as partes modificadas coas novas aportacións): [ORDENANZA DE SOLO NON URBANIZABLE COMÚN DE NÚCLEO RURAL (NN)] PARCELA ESIXIBLE NN (Área NUN) Superficie mínima: 600 m 2. Fronte mínima de parcela: 12,00 m. Configuración: a forma da propiedade debe ser tal que sexa posíbel trazar unha circunferencia de 20,00 m. de diámetro dentro da parcela neta, sen saír dos seus límites, sempre que isto cumpra, canda menos, co seu centro non máis afastado dos 20,00 m. respecto ao aliñamento exterior en distancia perpendicular ao mesmo, ademais de que entre o espazo onde poida situarse a devandita circunferencia e a fronte da parcela non exista un estreitamento menor de 12,00 m. Exclúense do cumprimento dalgún ou de todos os parámetros dados para “PARCELA ESIXIBLE” no “NN” (Área NUN), as propiedades nas que todas as parcelas lindeiras teñan edificación consolidada (anterior á aprobación definitiva das NNSS de Vimianzo) e non resultara ningunha delas fora de ordenación, ou por lindeira/s destas características e viario ou límite de ordenanza zonal, ou que estean totalmente entre vías, sempre que na propia parcela neta sexa posíbel levantar construción apta para algún dos usos permitidos, cumprindo cos parámetros que lle correspondan. NN (Área NT) Superficie mínima: 1.000 m 2. Fronte mínima de parcela: 14,00 m. Configuración: a forma da propiedade debe ser tal que sexa posíbel trazar unha circunferencia de 20,00 m. de diámetro dentro da parcela neta, sen saír dos seus límites, sempre que isto cumpra, canda menos, co seu centro non máis afastado dos 20,00 m. respecto ao aliñamento exterior en distancia perpendicular ao mesmo, ademais de que entre o espazo onde poida situarse a devandita circunferencia e a fronte da parcela non exista un estreitamento menor de 14,00 m. EDIFICABILIDADE NN (Área NUN) Coeficiente: 0,25 m 2 de superficie edificable baixo teito por cada m 2 de parcela bruta máis a resultante da aplicación do establecido no aprtado de edificacións adxectivas (0.03 m 2 por cada m 2 de parcela neta ata un mñaximo de 30 m 2 ), ), sempre que se dean as condicións indicadas en dito apartado. Ocupación máxima: 25 % da parcela neta, máis o indicado no apartado de Edificacións adxectivas (3% da parcela neta ata un mñaximo de 30 m 2 ), e sempre que se dean as condicións de uso que lle son propias ás ditas edificación adxectivas. Número de plantas: B+1+BC. Con 7,00 m de altura máxima de cornixa. Autorízanse un soto e semisoto con cómputo de edificabilidade segundo os criterios establecidos no art.41.4. a) da LEI 2/2016, de 10 de febrero, dol solo de Galicia. O semisoto considerase como unha planta e autorizarase únicamente cando pola configuración do terreo non sexa posible outra solución. Permítese o aproveitamento baixo cuberta en todas as formas admitidas para este concepto nas ordenanzas xerais, computando edificabilidade en toda a superficie que libre unha altura de teito non inferior a 1,80 m. Recuados e condicións de acaroamento: Como criterio xeral a edificación principal gardará sempre o recuado mínimo de 3 m a lindeiros laterais e traseiro, e na fronte o recuado sinalado a eixo do viario no Título V das presentes normas. Excepcionalmente as edificacións colindantes poderán acaroarse cando se presente en proxecto unitario, ou cando exista acordo documental rexistrado entre ambas as dúas propiedades, sendo de obriga nos dous casos a construción simultánea ou sucesiva dos inmobles, todo o que deberá constar na memoria xustificativa dos proxectos, aos efectos de consideralo na concesión da preceptiva licenza. Producirase a obriga de arrimar sempre que exista edificación colindante que presente medianeira no linde, estando conforme a ordenamento. Se esta particularidade ocorrese aos dous lados, a edificación levantarase entre medianeiras en tanto que o permita a edificabilidade, sen detrimento do racional deseño. Se isto non fose xustificativamente axeitado, acaroarase polo menos a un dos colindantes. En ningún caso se producirán construcións sucesivas entre medianeiras que dean lugar a edificación sen interrupcións en máis de 48,00 m. As edificacións adxectivas poderán situarse illadas, acaroadas á edificación principal, arrimada a lindeiros laterais sempre que se produza previamente un acordo de acaroamento entre lindeiros ou recuada un mínimo de 3m. En todo caso deberá separarse un mínimo de 4 metros do eixe da vía, e 3 metros con respecto ao lindeiro posterior. E sempre que non se sitúen a menor distancia do aliñamento exterior que a fachada do edificio principal que dea cara á vía. Cando a configuración da parcela e posición da edificación principal o permitan, as construcións adxectivas recuaranse respecto ao aliñamento exterior máis que as fachadas cara o viario de ambos os dous estremeiros. En razón da súa peculiar tipoloxía, os hórreos presentaranse sempre exentos, podendo emprazarse incluso por diante da edificación principal, quedando tamén excluído do parámetro de altura máxima permitida da liña de cornixa dada para edificacións adxectivas. Edificacións adxectivas: Estarán adicadas exclusivamente aos usos que lle son propios a este tipo de edificacións. Exclusivamente de planta baixa, cunha altura máxima absoluta ata o cumio non superior a 4,00 m e unha altura máxima de cornixa non superior a 3,00 m, ambos os dous parámetros considerados particularmente respecto a calquera punto das rasantes perimetrais da propia edificación adxectiva, cunha ocupación máxima de ata un 3% da parcela neta e un límite de 30,00 m 2. NN (Área NT) Coeficiente: 0,15 m 2 de superficie edificable baixo teito por cada m 2 de parcela bruta máis a resultante da aplicación do establecido no aprtado de edificacións adxectivas (0.02 m 2 por cada m 2 de parcela neta ata un mñaximo de 30 m 2 ), sempre que se dean as condicións indicadas en dito apartado. Ocupación máxima: 15 % da parcela neta, máis o indicado no apartado de Edificacións adxectivas (2% da parcela neta ata un mñaximo de 30 m 2 ), e sempre que se dean as condicións de uso que lle son propias ás ditas edificación adxectivas. Número de plantas: B+1+BC. Con 7,00 m de altura máxima de cornixa. Autorízanse un soto e semisoto con cómputo de edificabilidade segundo os criterios establecidos no art.41.4. a) da LEI 2/2016, de 10 de febrero, dol solo de Galicia. O semisoto considerase como unha planta e autorizarase únicamente cando pola configuración do terreo non sexa posible outra solución. Permítese o aproveitamento baixo cuberta en todas as formas admitidas para este concepto nas ordenanzas xerais, computando edificabilidade en toda a superficie que libre unha altura de teito non inferior a 1,80 m. Recuados e condicións de acaroamento: Como criterio xeral a edificación principal gardará sempre o recuado mínimo de 3 m a lindeiros laterais e traseiro, e na fronte o recuado sinalado a eixo do viario no Título V das presentes normas. Excepcionalmente as edificacións colindantes poderán acaroarse cando se presente en proxecto unitario, ou cando exista acordo documental rexistrado entre ambas as dúas propiedades, sendo de obriga nos dous casos a construción simultánea ou sucesiva dos inmobles, todo o que deberá constar na memoria xustificativa dos proxectos, aos efectos de consideralo na concesión da preceptiva licenza. Producirase a obriga de arrimar sempre que exista edificación colindante que presente medianeira no linde, estando conforme a ordenamento. Se esta particularidade ocorrese aos dous lados, a edificación levantarase entre medianeiras en tanto que o permita a edificabilidade, sen detrimento do racional deseño. Se isto non fose xustificativamente axeitado, acaroarase polo menos a un dos colindantes. En ningún caso se producirán construcións sucesivas entre medianeiras que dean lugar a edificación sen interrupcións en máis de 48,00 m. As edificacións adxectivas poderán situarse illadas, acaroadas á edificación principal, arrimada a lindeiros laterais sempre que se produza previamente un acordo de acaroamento entre lindeiros ou recuada un mínimo de 3m. En todo caso deberá separarse un mínimo de 4 metros do eixe da vía, e 3 metros con respecto ao lindeiro posterior. E sempre que non se sitúen a menor distancia do aliñamento exterior que a fachada do edificio principal que dea cara á vía. Cando a configuración da parcela e posición da edificación principal o permitan, as construcións adxectivas recuaranse respecto ao aliñamento exterior máis que as fachadas cara o viario de ambos os dous estremeiros. En razón da súa peculiar tipoloxía, os hórreos presentaranse sempre exentos, podendo emprazarse incluso por diante da edificación principal, quedando tamén excluído do parámetro de altura máxima permitida da liña de cornixa dada para edificacións adxectivas. Edificacións adxectivas: Estarán adicadas exclusivamente aos usos que lle son propios a este tipo de edificacións. Exclusivamente de planta baixa, cunha altura máxima absoluta ata o cumio non superior a 4,00 m e unha altura máxima de cornixa non superior a 3,00 m, ambos os dous parámetros considerados particularmente respecto a calquera punto das rasantes perimetrais da propia edificación adxectiva, cunha ocupación máxima de ata un 2% da parcela neta e un límite de 30,00 m 2.07. MODIFICACIÓNS DERIVADAS DOS PLANS SECTORIAIS APROBADOS Asemade, incorporase ao presente documento unha relación dos proxectos e plans sectoriais aprobados definitivamente que afectan a parte do territorio municipal e cuxas determinacións, pola presente modificación puntual fican incorporadas ás vixentes Normas Subsidiarias de Planeamento de Vimianzo, e planos de clasificación para actualización dos planos de clasificación territorial a escala 1/5.000 no tocante á incorporación de novas protección especiais sobre o solo rústico derivadas da aprobación de plan especiais que se sobrepoñen ás proteccións xa existentes nas NNSS.2. normativa. Modificación puntual 4 das NNSS: Réxime urbanístico dos núcleos rurais de Vimianzo.01. ORDENANZA DE SOLO NON URBANIZABLE COMÚN DE NÚCLEO RURAL (NN) Coa presente modificación puntual substitúense as determinacións de PARCELA ESIXIBLE E EDIFCABILIDADE da Ordenanza NN (páxinas 119-121 do texto aprobado definitivamente, agás aquelas determinacións que son propias da Ordenanza NU) e dentro destas acóutanse as DETERMINACIÓNS PARTICULARES da Ordenanza NN (páxina 126). O texto da ordenanza de solo non urbanizable común de núcleo rural (NN) das NNSS de Vimianzo, nas súas determinacións de PARCELA ESIXIBLE E EDIFCABILIDADE aprobada a modificación puntual fica coa seguinte redacción: PARCELA ESIXIBLE NN (Área NUN) Superficie mínima: 600 m 2. Fronte mínima de parcela: 12,00 m. Configuración: a forma da propiedade debe ser tal que sexa posíbel trazar unha circunferencia de 20,00 m. de diámetro dentro da parcela neta, sen saír dos seus límites, sempre que isto cumpra, canda menos, co seu centro non máis afastado dos 20,00 m. respecto ao aliñamento exterior en distancia perpendicular ao mesmo, ademais de que entre o espazo onde poida situarse a devandita circunferencia e a fronte da parcela non exista un estreitamento menor de 12,00 m. Exclúense do cumprimento dalgún ou de todos os parámetros dados para “PARCELA ESIXIBLE” no “NN” (Área NUN), as propiedades nas que todas as parcelas lindeiras teñan edificación consolidada (anterior á aprobación definitiva das NNSS de Vimianzo) e non resultara ningunha delas fora de ordenación, ou por lindeira/s destas características e viario ou límite de ordenanza zonal, ou que estean totalmente entre vías, sempre que na propia parcela neta sexa posíbel levantar construción apta para algún dos usos permitidos, cumprindo cos parámetros que lle correspondan. NN (Área NT) Superficie mínima: 1.000 m 2. Fronte mínima de parcela: 14,00 m. Configuración: a forma da propiedade debe ser tal que sexa posíbel trazar unha circunferencia de 20,00 m. de diámetro dentro da parcela neta, sen saír dos seus límites, sempre que isto cumpra, canda menos, co seu centro non máis afastado dos 20,00 m. respecto ao aliñamento exterior en distancia perpendicular ao mesmo, ademais de que entre o espazo onde poida situarse a devandita circunferencia e a fronte da parcela non exista un estreitamento menor de 14,00 m. EDIFICABILIDADE NN (Área NUN) Coeficiente: 0,25 m 2 de superficie edificable baixo teito por cada m 2 de parcela bruta máis a resultante da aplicación do establecido no aprtado de edificacións adxectivas (0.03 m 2 por cada m 2 de parcela neta ata un mñaximo de 30 m 2 ), ), sempre que se dean as condicións indicadas en dito apartado. Ocupación máxima: 25 % da parcela neta, máis o indicado no apartado de Edificacións adxectivas (3% da parcela neta ata un mñaximo de 30 m 2 ), e sempre que se dean as condicións de uso que lle son propias ás ditas edificación adxectivas. Número de plantas: B+1+BC. Con 7,00 m de altura máxima de cornixa. Autorízanse un soto e semisoto con cómputo de edificabilidade segundo os criterios establecidos no art.41.4. a) da LEI 2/2016, de 10 de febrero, dol solo de Galicia. O semisoto considerase como unha planta e autorizarase únicamente cando pola configuración do terreo non sexa posible outra solución. Permítese o aproveitamento baixo cuberta en todas as formas admitidas para este concepto nas ordenanzas xerais, computando edificabilidade en toda a superficie que libre unha altura de teito non inferior a 1,80 m. Recuados e condicións de acaroamento: Como criterio xeral a edificación principal gardará sempre o recuado mínimo de 3 m a lindeiros laterais e traseiro, e na fronte o recuado sinalado a eixo do viario no Título V das presentes normas. Excepcionalmente as edificacións colindantes poderán acaroarse cando se presente en proxecto unitario, ou cando exista acordo documental rexistrado entre ambas as dúas propiedades, sendo de obriga nos dous casos a construción simultánea ou sucesiva dos inmobles, todo o que deberá constar na memoria xustificativa dos proxectos, aos efectos de consideralo na concesión da preceptiva licenza. Producirase a obriga de arrimar sempre que exista edificación colindante que presente medianeira no linde, estando conforme a ordenamento. Se esta particularidade ocorrese aos dous lados, a edificación levantarase entre medianeiras en tanto que o permita a edificabilidade, sen detrimento do racional deseño. Se isto non fose xustificativamente axeitado, acaroarase polo menos a un dos colindantes. En ningún caso se producirán construcións sucesivas entre medianeiras que dean lugar a edificación sen interrupcións en máis de 48,00 m. As edificacións adxectivas poderán situarse illadas, acaroadas á edificación principal, arrimada a lindeiros laterais sempre que se produza previamente un acordo de acaroamento entre lindeiros ou recuada un mínimo de 3m. En todo caso deberá separarse un mínimo de 4 metros do eixe da vía, e 3 metros con respecto ao lindeiro posterior. E sempre que non se sitúen a menor distancia do aliñamento exterior que a fachada do edificio principal que dea cara á vía. Cando a configuración da parcela e posición da edificación principal o permitan, as construcións adxectivas recuaranse respecto ao aliñamento exterior máis que as fachadas cara o viario de ambos os dous estremeiros. En razón da súa peculiar tipoloxía, os hórreos presentaranse sempre exentos, podendo emprazarse incluso por diante da edificación principal, quedando tamén excluído do parámetro de altura máxima permitida da liña de cornixa dada para edificacións adxectivas. Edificacións adxectivas: Estarán adicadas exclusivamente aos usos que lle son propios a este tipo de edificacións. Exclusivamente de planta baixa, cunha altura máxima absoluta ata o cumio non superior a 4,00 m e unha altura máxima de cornixa non superior a 3,00 m, ambos os dous parámetros considerados particularmente respecto a calquera punto das rasantes perimetrais da propia edificación adxectiva, cunha ocupación máxima de ata un 3% da parcela neta e un límite de 30,00 m 2. NN (Área NT) Coeficiente: 0,15 m 2 de superficie edificable baixo teito por cada m 2 de parcela bruta máis a resultante da aplicación do establecido no aprtado de edificacións adxectivas (0.02 m 2 por cada m 2 de parcela neta ata un mñaximo de 30 m 2 ), sempre que se dean as condicións indicadas en dito apartado. Ocupación máxima: 15 % da parcela neta, máis o indicado no apartado de Edificacións adxectivas (2% da parcela neta ata un mñaximo de 30 m 2 ), e sempre que se dean as condicións de uso que lle son propias ás ditas edificación adxectivas. Número de plantas: B+1+BC. Con 7,00 m de altura máxima de cornixa. Autorízanse un soto e semisoto, con cómputo de edificabilidade segundo os criterios establecidos no art.41.4. a) da LEI 2/2016, de 10 de febrero, dol solo de Galicia. O semisoto considerase como unha planta e autorizarase únicamente cando pola configuración do terreo non sexa posible outra solución. Permítese o aproveitamento baixo cuberta en todas as formas admitidas para este concepto nas ordenanzas xerais, computando edificabilidade en toda a superficie que libre unha altura de teito non inferior a 1,80 m. Recuados e condicións de acaroamento: Como criterio xeral a edificación principal gardará sempre o recuado mínimo de 3 m a lindeiros laterais e traseiro, e na fronte o recuado sinalado a eixo do viario no Título V das presentes normas. Excepcionalmente as edificacións colindantes poderán acaroarse cando se presente en proxecto unitario, ou cando exista acordo documental rexistrado entre ambas as dúas propiedades, sendo de obriga nos dous casos a construción simultánea ou sucesiva dos inmobles, todo o que deberá constar na memoria xustificativa dos proxectos, aos efectos de consideralo na concesión da preceptiva licenza. Producirase a obriga de arrimar sempre que exista edificación colindante que presente medianeira no linde, estando conforme a ordenamento. Se esta particularidade ocorrese aos dous lados, a edificación levantarase entre medianeiras en tanto que o permita a edificabilidade, sen detrimento do racional deseño. Se isto non fose xustificativamente axeitado, acaroarase polo menos a un dos colindantes. En ningún caso se producirán construcións sucesivas entre medianeiras que dean lugar a edificación sen interrupcións en máis de 48,00 m. As edificacións adxectivas poderán situarse illadas, acaroadas á edificación principal, arrimada a lindeiros laterais sempre que se produza previamente un acordo de acaroamento entre lindeiros ou recuada un mínimo de 3m. En todo caso deberá separarse un mínimo de 4 metros do eixe da vía, e 3 metros con respecto ao lindeiro posterior. E sempre que non se sitúen a menor distancia do aliñamento exterior que a fachada do edificio principal que dea cara á vía. Cando a configuración da parcela e posición da edificación principal o permitan, as construcións adxectivas recuaranse respecto ao aliñamento exterior máis que as fachadas cara o viario de ambos os dous estremeiros. En razón da súa peculiar tipoloxía, os hórreos presentaranse sempre exentos, podendo emprazarse incluso por diante da edificación principal, quedando tamén excluído do parámetro de altura máxima permitida da liña de cornixa dada para edificacións adxectivas. Edificacións adxectivas: Estarán adicadas exclusivamente aos usos que lle son propios a este tipo de edificacións. Exclusivamente de planta baixa, cunha altura máxima absoluta ata o cumio non superior a 4,00 m e unha altura máxima de cornixa non superior a 3,00 m, ambos os dous parámetros considerados particularmente respecto a calquera punto das rasantes perimetrais da propia edificación adxectiva, cunha ocupación máxima de ata un 2% da parcela neta e un límite de 30,00 m 2. CONDICIÓNS COMPOSITIVAS, ESTÉTICAS E PATRIMONIAIS NOS NÚCLEOS RURAIS No solo singularizado nos ámbitos sinalados coma NUN nas NNSS de Vimianzo, e nos ambitos dos contornos de protección dos elementos incluídos no catálogo e os bens protexidos xenericamente polos decretos 449/73 e 571/1963, cumpriranse ademáis do indicado no apartado anterior as seguintes condicións: ESTABLÉCESE COMO PRINCIPIO XERAL DE INTERVENCIÓN que se procurará dar prioridade ás intervencións de rehabilitación das edificacións tradicionais fronte á nova construción, evitando no posible a degradación e a perda destas construcións e facilitando a integración en novos usos ou dotacións con vistas a recuperación de elementos e entornos tradicionais integradas na actividade cotiá contemporánea.1.- DETERMINACIÓNS: a) TIPOLOXÍA A tipoloxía, as características estéticas e construtivas, os materiais, as cores e os acabados das novas edificacións serán acordes coa paisaxe rural e as construcións tradicionais propias da zona, non permitíndose tipoloxías con características propias de áreas urbanas ou non harmoniosas co entorno do asentamento, naves industriais e vivendas proxectadas en series de elementos de caracteristicas similares colocadas en continuidade en grupos de mais de tres unidades. c) VOLUME O volume máximo da edificación será similar ao das edificacións tradicionais existentes no núcleo rural. No caso de que resulte imprescindible superalo por esixencias do uso ou da actividade, deberá descompoñerse en dous ou máis volumes conectados entre si, co fin de adaptar as volumetrías ás tipoloxías tradicionais propias do medio rural. d) MOVEMENTOS DE TERRAS Non se permitirán movementos de terra que varíen a morfoloxía da paisaxe do lugar ou alteren significativamente a súa topografía. En todo caso, deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración do relevo natural dos terreos. d) CUBERTAS A cuberta terá unha pendente igual ou inferior á media das existentes no asentamento, nunca superior a 40°, e estará formada por planos continuos sen crebas nas súas vertentes. No caso de que o planeamento urbanístico permita o aproveitamento baixo cuberta, este deberá ser como prolongación da vivenda inferior, e recibirá a súa iluminación e ventilación polos testeiros e por ventás inclinadas situadas no plano das vertentes das cubertas. Quedan prohibidas as mansardas ou bufardas, agás naquelas zonas nas que se xustifique que formen parte das tipoloxías tradicionais e conten coa previa autorización preceptiva do concello. No relativo aos aleiros, deberán ser acordes coa tipoloxía tradicional existente. En ningún caso poderán sobresaír do plano de fachada elementos estruturais de formigón, nin cornixas, molduras ou elementos decorativos. e) FACHADAS Os voos e recuamentos de fachada permitiranse no caso de que resulten acordes coas edificacións tipoloxías tradicionais existentes no núcleo. f) MATERIAIS Para o acabado das edificacións, empregaranse a pedra ou os materiais tradicionais e propios do lugar, prohibindose os chapados. En casos xustificados pola calidade arquitectónica da edificación, poderán empregarse outros materiais que harmonicen cos valores naturais, coa paisaxe rural e coas edificacións tradicionais do contorno. As canles e baixantes non presentarán molduras e serán de chapa metálica, con acabado mate e sección preferentemente circular. Os materiais a empregar na terminación das cubertas serán acordes á tipoloxía propia da zona, preferentemente tella cerámica. Agás en casos debidamente xustificados e logo de autorización preceptiva do concello que velará pola harmonización das solucións propostas co entorno autorizando únicamente solucións e materiais respectuosos que harmonicen cos tradicionais As carpinterías e ocos serán de madeira ou aluminio lacado, de cores e configuracións existentes no contorno. Non se permitirán as persianas exteriores.2.- CRITERIOS DE CONSERVACIÓN: a) Os peches, muros, e edificacións tradicionais existentes considéranse protexidos, polo que en caso de contradicción cos aliñamentos establecidos respectaranse as aliñacións e rasantes consolidadas polas edificacións, muros e peches tradicionais, cando por causa xustificada sexa preciso a intervención sobre ditos elementos, propoñerase, en todo caso, a alternativa coa menor afección sobre o patrimonio cultural. Os peches que sexan de nova construcción, así como a reconstrucción dos existentes deberán gardar harmonía cos tradicionais. b) Con carácter xeral non se poderán formular ampliacións de camiños que afecten a elementos de interese etnográfico (hórreos muíños, canles, fontes, emparrados, muros e valos tradicionais, cómaros, noiros. ) así como o arboredo autóctono, especialmente as ringleiras de árbores que dean a camiños ou separen fincas. Nos casos de interese xeral, con carácter excepcional e de xeito xustificado poderase formular a ampliación dalgún camiño, propoñendo, en todo caso, a alternativa coa menor afección sobre o patrimonio cultural. c) Procuraráse a conservación da estrutura parcelaria do núcleo rural evitando segregacións e agregacións de parcelas que modifiquen as súas características, agás nos casos debidamente xustificados. d) Nas intervencións sobre os espazos públicos, os materiais utilizados harmonizarán co contorno e co ambiente rural, o mobiliario será discreto, mínimo e o estritamente necesario. e) Preverase o soterrado dos tendidos aéreos existentes e minimizarase o impacto das instalacións urbanas.3.- RÉXIME DE AUTORIZACIÓNS DA CONSELLERÍA COMPETENTE EN MATERIA DE PATRIMONIO CULTURAL a) As actuacións nos inmobles protexidos polo seu valor cultural precisarán da autorización previa as obras ou intervencións que os afecten. b) No contorno de protección, concretos ou xenéricos, dos bens protexidos devanditos deberán solicitar autorización para: - As obras de nova edificación, construción ou instalación incluíndo as de carácter provisional. - As obras (de conservación, restauración, consolidación, reestruturación ou ampliación) ou calquera outra intervención en edificios existentes que se manifesten ao exterior. - As intervencións na estrutura parcelaria existentes; elementos construtivos configuradores da paisaxe e espazo urbano (peches, noiros. ) ou a topografía existente (movementos de terras) - Os instrumentos de planeamento - Os proxectos de urbanización - Aquelas actividades ou usos con incidencia nos bens protexidos. - As repoboacións forestais e talas. - Todas aquelas que establece a normativa sectorial de patrimonio e a Lei 5/2016 de patrimonio cultural de Galicia. Todas as actuacións que afecten aos ámbitos de protección dos xacementos arqueolóxicos requiriran da autorización previa da consellería competente en materia de patrimonio cultural, quen determinará a necesidade de establecer algún tipo de actuación arqueolóxica previa ou simultánea á solicitude presentada e cuxo custe correrá ao cargo do promotor. A vista dos resultados da actuación arqueolóxica poderán modificarse ás condicións da autorización das obras.02. determinación ambientais De acordo ao anexo de contestación ao informe da DXCN sinalase un conxunto de recomendacións e medidas preventivas para contribuir á conservación da biodiversidade: - Fomentarase o mantemento dos hábitats naturais e seminaturais que poden albergan especies de flora ou fauna de interese para a conservación. - Prohíbese a introdución e/ou expansión de espécimes exóticos de carácter invasor nos núcleos rurais - Apoiar nos núcleos rurais actividades agrícolas. - Fomentarase a conservación de muros de pedra e sebes arboradas, xa que a vexetación dos lindes e sebes arborados ofrece alimento e acubillo a moitas especies de fauna e en particular a aves e reptiles. - Conservarase de xeito activo a vexetación de ribeira que constitúe un hábitats de interese comunitario e un corredor da biodiversidade. - Conservarase sempre que sexa posible de pes arbóreos de especies autóctonas no interior dos núcleos rurais. - Evitarase a contaminación das augas. - De detectarse algún outro valor natural significativo no interior dos núcleos rurais procederase a súa delimitación e adopción de todas as medidas precisas para garantir a súa preservación, comunicando o achado ós servizos de conservación da natureza.03. detrminacións específicas do solo rústico de protección de infraestruturas no ámbito sectorial do PARQUE EÓLICO ALTO da croa. Segundo o indicado no art.10.1 do proxecto sectorial de alto da Croa. “A construción dun Parque Eólico atópase necesariamente vinculada a un terreo concreto, co fin de aproveitar o elevado potencial eólico do mesmo. A instalación dunha central xeradora de enerxía eléctrica a partir dun recurso renovable, como é a enerxía cinética do vento, contribuirá de forma significativa ao desenvolvemento industrial e socioeconómico de toda a Comunidade de Galicia. A área delimitada polo presente proxecto sectorial cualificarase como SOLO RÚSTICO DE PROTECCIÓN DE INFRAESTRUTURAS. Permitindo, desta forma, a construción do parque eólico na devandita área. Co cal deberá engadirse a dita normativa a citada ordenanza específica de SOLO RÚSTICO DE PROTECCIÓN DE INFRAESTRUTURAS, que se describe a continuación:”. Inclúense nesta modificación puntual as seguintes condicións: SOLO RÚSTICO DE PROTECCIÓN DE INFRAESTRUTURAS NO ÁMBITO DO PROXECTO SECTORIAL DO PARQUE EÓLICO ALTO DA CROA.1. Ámbito de Aplicación Comprende esta categoría de chan a zona delimitada nos planos como solo rústico de protección de infraestruturas, limitado ao ámbito do proxecto sectorial do parque eólico alto da Croa (ver figura) destinada á implantación dun parque eólico, dentro da poligonal que define a área que se considera necesaria para a utilización racional do recurso natural do vento, para a óptima produción de enerxía no Parque Eólico.2. Condicións de uso e licenzas O uso citado destinado á instalación de parques eólicos para poder implantarse nesta categoría de solo, deberá contar coa correspondente Declaración Ambiental, de acordo co previsto na Lei 111995, do 2 de Xaneiro, de Protección Ambiental de Galicia, e coa aprobación do proxecto sectorial, segundo o establecido na Lei 1011995 de Ordenación do Territorio. Nesta categoría de solo quedan permitidos os usos para o emprazamento de infraestruturas e as súas zonas de afección destinadas o aproveitamento do vento como recurso natural para a produción de enerxía (parques eólicos), así como usos agrícolas e gandeiros sen máis limitación que a necesaria protección das infraestruturas enerxéticas das plantacións forestais, mantendo as plantacións a unha distancia mínima de 50 m do aeroxerador máis próximo. Non se poderá realizar ningunha edificación nun radio de 200m ao redor dos aeroxeradores, coa excepción do edificio de control necesario para o funcionamento do parque eólico.3. Condicións de edificación A superficie máxima das edificacións será de 200 m 2, computándose exclusivamente as edificacións pechadas, a altura máxima das edificacións será dunha planta e non poderá superar os 4, 20 m. de altura medidos desde a rasante do terreo ata o arranque inferior da vertente de cuberta. As características estéticas, construtivas e os materiais, cores e acabados serán acordes coa paisaxe rural, deberán de ser as fachadas de pedra e o tellado de tella. A superficie da parcela na que se sitúe a edificación non será inferior a 5.000 m 2, e deberase de xustificar a idoneidade da localización elixida e a imposibilidade ou inconveniencia de situalas no solo urbano ou urbanizable coa cualificación idónea. A altura máxima alcanzada polos aeroxeradores será de 120 m, 80 m do fuste e 50 m da pa.4. Condicións estéticas As características estéticas e construtivas e dos materiais, cores e acabados serán acordes coa paisaxe rural e coas construcións tradicionais do contorno. En tal sentido as edificacións realizaranse en pedra de granito cun espesor mínimo de 15 cm e tella nos tellados. A carpintería exterior de dos edificios poderá ser de madeira ou de aluminio lacado en verde. As cubertas serán de tella e poderán ter unha pendente máxima do 35 %. 5. Condicións de servizos De acordo con co previsto no artigo 42.1 a) da Lei 912.002, de Ordenación Urbanística e Protección do Medio Rural de Galicia, o promotor da infraestrutura enerxética deberá resolver á súa costa os servizos de: -Acceso rodado. -Abastecemento de auga. -Saneamento e depuración. -Enerxía eléctrica. -Recollida, tratamento, eliminación e depuración de toda clase de residuos. Así como a dotación de aparcadoiros, previa xustificación da superficie que se prolonga.04. PLANEAMENTO SECTORIAL INCORPORADO Xúntanse listaxe correspondente ás actualizacións de planeamento precisas derivadas da aprobación definitiva de plans sectoriais en terreos do termo municipal de Vimianzo, que ficarán incorporadas pola aprobación definitiva da presente Modificación Puntual ao planeamento municipal vixente: - Parque eólico de Ponte Rebordelo. Aprobado definitivamente o 25 de abril de 2000. BOP 20 de maio de 2000. DOG 31.05.2000. - Parque empresarial de Vimianzo. Aprobado definitivamente con data 7 de decembro de 2006. DOG 19.01.2007. As obras de urbanización foron recibidas mediante sinatura de acta e recepción da obras de urbanización e conexións exteriores do parque empresarial de vimianzo, con data1 de xuño de 2011. - Parque arqueolóxico do Megalitismo Costa da Morte. Aprobado definitivamente o 29 de setembro de 2011. DOG 29.10.2011. Afectan ao territorio do concello de Vimianzo 8 dos 14 elementos contidos neste planeamento sectorial, son os seguintes xacementos megalíticos: - Parque eólico do Alto da Croa. Aprobado definitivamente o 27 de setembro de 2013. DOG 30.01.2014. - Plan de infraestruturas de Galicia, trazado da vía AG-55 Carballo - Berdoias e CG-1.4 En Vimianzo a 31 de agosto de 2017. Polo equipo redactor, David Estany Garea Arquitecto 3. PLANOS ÍNDICE DE PLANOS ORDENACIÓN DO TERMO MUNICIPAL ANEXO 1. RESPOSTA AO INFORME EMITIDO POLA DX DE CONSERVACIÓN DA NATUREZA DE DATA OUTUBRO DE 2015 SOBRE A MP Nº4 DAS NNSS DE VIMIANZO. Introdución Procédese a continuación a dar resposta ao informe emitido pola DX de Conservación da Natureza de data outubro de 2015 sobre a MP nº4 das NNSS de Vimianzo. Dito informe considera ambientalmente viable a MP nº4 sempre e cando se desenvolva segundo a documentación avaliada e se integren as seguintes cuestións: · Establecer as determinacións necesarias que garantan a conservación das especies de flora e fauna que se detallan en dito informe. · Situación dos hábitats naturais de interese comunitario no concello de Vimianzo. Determinacións pertinentes medidas necesarias para evitar o deterioro ou a contaminación dos hábitats. · Cumprir o disposto no Decreto 75/2013 do Plan de Recuperación da subespecie lusitana da escribenta das canaveiras. · As especies de flora e fauna catalogadas como ameazadas polo Catálogo Galego de Especies Ameazadas, cuxa presenza no concello atópase confirmada, ben pola información procedente do Atlas de Flora Vascular Ameazada de España ou pola asociada ás propostas técnicas de zonificación dos plans de conservación e/ou recuperación de especies ameazadas, que están elaborado na Dirección Xeral de Conservación da Natureza, debese adoptar as medidas oportunas cara a garantir a conservación de devanditas especies. A partir de estas consideracións a DX de Conservación da Natureza, informará, e de ser o caso autorizará, todas aquelas actuacións que desenvolvan a presente MP das NNSSPP e que poidan afectar, de forma directa ou indirecta, a espazos naturais protexidos, especies catalogadas en perigo de extinción, ecosistemas fluviais ou hábitats de interese comunitario. Unha vez analizado o Informe, procédese a dar resposta seguindo as cuestións de dito informe: Determinacións para garantir a conservación das especies de flora e fauna de interese As medidas e recomendacións para garantir a conservación das especies de flora e fauna de interese e cara a mellora da biodiversidade requiren dunha análise e identificación das posibles zonas en conflito dos solos dos núcleos rurais coas posibles afeccións tanto a espazos naturais protexidos como ás especies de flora e fauna ameazada (catalogadas en perigo de extinción) ou a hábitats de interese comunitario. Primeiramente partimos do feito que a MP dos núcleos rurais de Vimianzo terá un impacto insignificante sobre os hábitats e a flora e fauna de interese. Non obstante para evitar ou minimizar os posibles efectos negativos sobre hábitats de interese ou especies en perigo, se tomarán medidas e recomendacións na normativa dos núcleos rurais como parte das accións necesarias a levar a cabo para garantir a conservación das especies de flora e fauna de interese e potenciar a biodiversidade a nivel local e global. Como xa se sinala no documento ambiental as delimitacións dos núcleos rurais non afectan a ningún dos espazos naturais protexido (ZEC Costa da Morte e parte da Paisaxe Protexido dos Penedos de Pasarela e Traba) presentes no concello de Vimianzo. Tampouco a delimitacións dos núcleos rurais teñen afeccións sobre os humidais recollidos no Inventario de Humidais de Galicia (IHG). Polo que ningún dos núcleos rurais de Vimianzo obxecto desta MP provoca nunha afección directa aos espazos naturais protexidos. En canto as afeccións indirectas entendemos que pola pequena superficie dos núcleos rurais en relación ao territorio as posibles afeccións indirectas sobre os espazos naturais non son significativas. En canto aos núcleos rurais que teñen parte da súa delimitación intersectando cunha tesela dun hábitats de interese comunitario e que se mostran nas seguintes táboas. Os cinco núcleos rurais ( Gándara, Pedra de Frade, Bouza, Xora e Figaredo) que intersectan coa cartografia en un ou varios dos hábitats (3110, 4020, 4030 e 91E0) analizaremos estes núcleos rurais mediante visita de campo e ortofotografía para comprobar si estes hábitats están como así dí a cartografía ou ben tratase dun erro de escala e de borde de tesela. Primeiramente sinalar que o inventario de hábitats de acordo ao “Atlas e manual dos hábitats españois” publicado no ano 2011 polo MMARM e que supón unha revisión do INH da Directiva 92/43/CEE do ano 1997 está elaborado a escala 1:50000, sendo por tanto unha escala mais pequena que a escala de traballo dos núcleos rurais que é polo menos 1:5000. Por tanto a solapación dos hábitats sempre presentará un efecto borde e a tesela do hábitat informa de que no espazo ocupado por dita mancha o hábitats aparece nunha porcentaxe desa mancha, en consecuencia que unha parte dun núcleo rural aparezca solapada por unha tesela non significa que obrigatoriamente haxa ese hábitat na delimitación de territorio ocupado polo núcleo rural. Nas seguintes ortofotografías sinalase o límite do núcleo rural e parte da tesela de hábitat que intersecta. ESPECIES DE FLORA E FAUNA DE INTERESE PARA A CONSERVACIÓN As especies de flora e fauna de interese son compoñentes clave para a conservación. De acordo aos datos no territorio de Vimianzo aparecen os seguintes: Flora: Isoetes fluitans é un fento que está protexido polas distintas normativas autonómica, estatal e europea. No catalogo Galego de Especies Ameazadas figura na categoría de En Perigo. A conservación das poboacións de calqueira especie non é posible si o hábitats degrádase ou destrúese. Así, por exemplo, o fento Isoetes fluitans, depende para a súa supervivencia duns ríos naturais sen contaminación e cunhas ribeiras sen alterar ou moi pouco alteradas, o que o converte nunha especie moito máis vulnerable que outras, debido a enorme presión sobre os ecosistemas fluviais dende o pasado no territorio. No territorio de Vimianzo este fento aparece con presenza confirmada no río Castro e como se observa no seguinte mapa temos tres núcleos rurais nas áreas de presenza e potencial de dito fento polo que será necesario tomar medidas para evitar que dende os 3 núcleos rurais ( O Cean, Pasarela e Boallo) os cales os dous primeiros se atopan en parte na área de presenza da especie e o terceiro núcleo rural está na en parta na área potencial da especie. Por tanto será necesario tomar nestes tres núcleos medidas para contribuir á conservación da especie. Fauna: O Sisón (Tetrax tetrax) é un ave na categoría de Perigo de extinción que depende da súa supervivencia de grandes áreas abertas e que ten en Vimianzo dúas áreas nunha cuadrícula onde está confirmada a presenza. Ningunha das cuadrículas teñe próximo un núcleo rural como se observa na seguinte imaxe. Ra temporaria Rá en perigo de extinción que ten que ten unha área de presenza que afecta ao núcleo de Manlle Como se observa no seguinte mapa o núcleo atópase no exterior da área de presenza e non ten ningunha zona húmida no interior do núcleo. Morcegos cavernicos Por último a área de presenza dos morcegos cavernicolas non se atopa cerca de ningún núcleo rural como se observa no seguinte mapa. Vexetación de Interese No ámbito da MP, a dinámica natural está sustentada principalmente no arborado autóctono nas ringleiras de arborado de ribeira a carón dos regos ou nas áreas con arborado autóctono ou cultivos a carón das casas onde pode ser necesario tomar medidas para garantir a súa conservación e mantemento da biodiversidade. Nas seguintes imaxes observase as ringleiras vexetación de ribeira conformadoras dunha vexetación de interese para a conservación e mantemento da biodiversidade. Os núcleos rurais están atravesados en moitos casos por regos e regatos que teñen un papel fundamentala como conector da biodiversidade. Resultando moi interesante cara a mellora da biodiversidade nos núcleos rurais medidas de potenciar a recuperación dos sistemas fluviais cara estados mais naturais. Por tanto unha medida a tomar nos núcleos rurais é a protección e restauración das súas ribeiras fluviais. Os usos actuais do solo da MP son fundamentalmente en relacións coa edificacións de vivendas unifamiliares e outras construcións, así como viais e o resto dos usos son maioritariamente agroforestais. O grao de artificialización dos núcleos rurais teñen unha dinámica antrópica onde os usos construídos son os principais e o valor ecolóxico do espazo é baixo. Os maiores valores naturais nos núcleos están asociados a vexetación de ribeira e asociadas a extensión das parcelas agrícolas nuns casos ata as ribeiras dos regos. No caso de identificación de elementos que requiran protección como exemplares arbóreos ou calqueira elemento de interese natural presente, procederase a integralas de xeito respectuoso. Se no ámbito de actuación se detectase presenza de especies de flora e fauna adoptaranse as medidas protectoras e correctoras necesarias para fomentar a súa conservación. En canto ao plan de Conservación e/ou recuperación de Especies Ameazadas A maioría do municipio de Vimianzo e por tanto os seus núcleos rurais están incluídos na área de distribución potencial da escríbenta das canaveiras clasificada en perigo de extinción debendo atenden ao especificado no artigo 9 do Decreto 75/2013, do 23 de abril polo que se aproba o Plan de Recuperación da subespecie lusitanica da escribenta das canaveiras. Sendo necesario tomar medidas sobre o hábitats e por tanto a escribenta necesita de hábitats humidos das xunqueiras para garantir a súa supervivencia. Sendo este un hábitat non asociados aos núcleos rurais. Polo que non é necesario tomar medidas dende a mp para a conservación da escribenta. Medidas propostas. As medidas e recomendacións a tomar serán: · Fomentar o mantemento dos hábitats naturais e seminaturais que poden albergan especies de flora ou fauna de interese para a conservación. · Evitar a introdución e expansión de espécimes exóticos de carácter invasor nos núcleos rurais. · Apoiar nos núcleos rurais actividades agrícolas. · Fomentar a conservación de muros de pedra e sebes arboradas, xa que a vexetación dos lindes e sebes arborados ofrece alimento e acubillo a moitas especies de fauna e en particular a aves e reptiles. · Conservación activa da vexetación de ribeira que constitúe un hábitats de interese comunitario e un corredor da biodiversidade. · Conservación sempre que sexa posible de pes arbóreos de especies autóctonas no interior dos núcleos rurais. · Evitar a contaminación das augas. · Si detectase algún outro valor natural significativo no interior dos núcleos rurais procederase a súa delimitación e adopción de todas as medidas precisas para garantir a súa preservación, comunicando o achado ós servizos de conservación da natureza. ANEXO 2. RESPOSTA A ORDE DO 7 DE XULLO DO 2017 DE APROBACIÓN DEFINITIVA DA MODIFICACIÓN PUNTUAL Nº4 DAS NORMAS SUBSIDIARIAS DE PLANEAMENTO DO CONCELLO DE VIMIANZO. Procédese a continuación a dar resposta ao informe emitido pola DX de Ordenación do Territorio e Urbanismo sobre a MP nº4 das NNSS de Vimianzo. Dito informe considera que, unha vez vista a documentación achegada e conforme ao establecido no artigo 85.7 a) LOUG, deberá outorgarse a Aprovación Definitiva á Modificación puntual n° 4 das normas subsidiarias de planeamento do concello de Vimianzo, coas condicións sinaladas nos apartados III.3, III.5, III.6 e III.7.1) do corpo de dita Orde: